Zápisnica
zo zasadnutia dňa 5. decembra 2016

Prítomní:
Ing. Peter Hrapko, predseda komisie 
Ing. Anna Reinerová, podpredseda komisie
Mgr. Igor Adamec, člen komisie 
Mgr. Eva Franková, člen komisie 
PhDr. Helena Vrábliková, člen komisie

Neprítomní:
Ing. arch. Lucia Štasselová, člen komisie 
Mgr. Martin Pener, člen komisie

Hostia:
- prezenčná listina

Program
1. Otvorenie
2. Návrh rozpočtu mestskej časti Bratislava – Ružinov na roky 2017 - 2019
3. Návrh Všeobecne záväzného nariadenia mestskej časti Bratislava – Ružinov č. .../2016 zo dna 13. decembra 2016 o miestnom poplatku za rozvoj na území mestskej časti Bratislava - Ružinov
4. Stanovisko k Návrhu Dodatku Štatútu hl. mesta SR Bratislavy, ktorým sa dopĺňajú články 73, 74, 80, 87 a 91 štatútu
5. Návrh Všeobecne záväzného nariadenia č. .../2016 o dodržiavaní čistoty a poriadku na území Mestskej časti Bratislava – Ružinov zo dňa ...
6. Rôzne

Upravený program
- ako bod č.2
Návrh rozpočtu mestskej časti Bratislava – Ružinov na roky 2017 – 2019
- ako bod č.3
Reštrukturalizácia Ružinovského podniku verejno – prospešných služieb
- ako bod č. 4
Návrh Všeobecne záväzného nariadenia mestskej časti Bratislava – Ružinov č. .../2016 zo dna 13. decembra 2016 o miestnom poplatku za rozvoj na území mestskej časti Bratislava – Ružinov
- ako bod č. 5
Stanovisko k Návrhu Dodatku Štatútu hl. mesta SR Bratislavy, ktorým sa dopĺňajú články 73, 74, 80, 87 a 91 štatútu
- ako bod č. 6
Návrh Všeobecne záväzného nariadenia č. .../2016 o dodržiavaní čistoty a poriadku na území Mestskej časti Bratislava – Ružinov zo dňa ...
- ako bod č.7
Rôzne

K bodu č. 2
Návrh rozpočtu mestskej časti Bratislava – Ružinov na roky 2017 - 2019

Materiál predložila Ing. Alena Lehotayová, vedúca ekonomického odboru. 
Rozpočet verejnej správy na roky 2017 až 2019 za rozpočty miest, obcí a vyšších územných celkov vychádza z platného legislatívneho rámca a z legislatívnych návrhov prerokovávaných Národnou radou Slovenskej republiky vzťahujúcich sa k daňovým príjmom obcí a VÚC. Návrh vyjadruje predikciu Ministerstva financií SR o vývoji rozpočtového hospodárenia obcí  nasledujúcich troch rokoch. Pri tvorbe rozpočtu vychádzali zo zákona o rozpočtových pravidlách verejnej správy č. 523/2004 Z. z. v znení neskorších predpisov, zákona č. 583/2004 Z. z. o rozpočtových pravidlách územnej samosprávy v znení neskorších predpisov, zákona č. 369/1990 Zb. o obecnom zriadení v znení neskorších predpisov, z novely zákona č. 377/1990 Zb. o hlavnom meste SR Bratislave, z  Opatrenia MF SR, ktorým sa ustanovuje ekonomická klasifikácia rozpočtovej klasifikácie a z ostatných právnych predpisov a smerníc platných v čase predloženia tohto návrhu. Pri tvorbe rozpočtu bola cieľom  kvantifikácia disponibilných finančných zdrojov aj v nadväznosti na platný Štatút hl. mesta SR Bratislavy vrátane reálneho zhodnotenia všetkých príjmových zdrojov mestskej časti na strane jednej ako aj vymedzenia priorít v oblasti napĺňania zámerov a základných funkcií územnej samosprávy na strane druhej. V súlade s platnou legislatívou sa návrh rozpočtu mestskej časti Bratislava - Ružinov na roky 2017 až 2019 člení na bežné príjmy a výdavky, kapitálové príjmy a výdavky a finančné operácie. Naďalej sa zostavuje ako viacročný rozpočet, pričom je zostavený v rovnakom členení ako rozpočet bežného roka. V návrhu obsiahnutá prognóza príjmov a výdavkov na roky 2018 – 2019 nie je záväzná. Bežný rozpočet je zostavený ako prebytkový, kapitálový rozpočet ako schodkový a celkový rozpočet ako vyrovnaný. Predkladaný materiál je zostavený na základe požiadaviek jednotlivých odborov miestneho úradu, zriadených rozpočtových a  príspevkových organizácií. Požiadavky boli prerokované s ich navrhovateľmi a postupne upravené na základe dodržiavania zásady vyrovnaného rozpočtu. Hlavnou úlohou pri zostavovaní rozpočtu MČ BA-Ružinov  na rok 2017  boli návrhy na základe vlastných zistení technického stavu, podnetu od občanov a príslušnej komisie. Pri tvorbe rozpočtu sa mestská časť snažila reálne zhodnotiť všetky ostatné príjmy -  vlastné a aj príjmy z dotácií z príslušných kapitol štátneho rozpočtu.  Rozpočet mestskej časti Bratislava – Ružinov na rok 2017 je zostavený ako vyrovnaný s celkovými príjmami aj výdavkami vo výške  31 573 917  €
Schodok kapitálového rozpočtu je krytý prebytkom bežného rozpočtu a kladným saldom finančných operácií.
Bežné príjmy - sú tvorené príjmami daňovými, nedaňovými, administratívnymi a inými poplatkami, pôžičkami a vkladmi, odvodmi príjmov od rozpočtových organizácií, ostatnými príjmami a transfermi zo štátneho rozpočtu na prenesený výkon štátnej správy.
Kapitálové príjmy - celkové kapitálové príjmy predpokladáme v roku 2017 v objeme 350 000 €. Pokles  oproti predchádzajúcemu roku je z dôvodu  predaja  pozemkov  na stavbu „R7 Bratislava Ketelec – Bratislava Prievoz“ . 
Príjmy z transakcií s finančnými aktívami (Príjmové finančné operácie) - vykonávajú sa nimi prevody prostriedkov z mimorozpočtových peňažných fondov do rozpočtu a účet, cez ktorý idú prostriedky z predchádzajúceho roka z preneseného výkonu štátnej správy (predpoklad 50 000 €). Prostriedky z peňažných fondov smú byť použité výlučne na krytie schodku kapitálového rozpočtu.
Bežné výdavky sú zaradené podľa funkčnej klasifikácie na - všeobecné verejné služby, obrana, verejný poriadok a bezpečnosť, ekonomická oblasť, ochrana životného prostredia, bývanie a občianska vybavenosť, rekreácia, kultúra a náboženstvo, vzdelávanie, sociálne zabezpečenie.

Komisia berie predložený materiál na vedomie.

Hlasovanie: 5 prítomní, 5 za, 0 proti, 0 sa zdržalo

K bodu č. 3
Reštrukturalizácia Ružinovského podniku verejno – prospešných služieb

Materiál predložila Ing. Alena Lehotayová, vedúca ekonomického odboru spolu s prednostom Miestneho úradu JUDr. Michalom Sygútom . Členov komisie informovali o výške dlhu za nezaplatený nájom – predstavuje 897.000€. Audítor postúpi advokátskej kancelárii, aby pripravila analýzu na riešenie. Je tu možnosť konštruktu alebo reštrukturalizácie. Ak by bolo pristúpené k reštrukturalizácii potom je potrebná súčinnosť koordinátora. Úrok v súčasnosti predstavuje výšku 250.000€. Najväčším veriteľom RPVPS je Mestská časť Bratislava – Ružinov. Odsúhlasený úver je splatný v roku 2018.

Komisia berie predložený materiál na vedomie. 

Hlasovanie: 5 prítomní, 5 za, 0 proti, 0 sa zdržalo

K bodu č. 4
Návrh Všeobecne záväzného nariadenia mestskej časti Bratislava – Ružinov č. .../2016 zo dna 13. decembra 2016 o miestnom poplatku za rozvoj na území mestskej časti Bratislava – Ružinov

Národná rada Slovenskej republiky schválila dňa 20. novembra 2015 zákon č. 447/2015 Z. z. o miestnom poplatku za rozvoj a o zmene a doplnení niektorých zákonov s účinnosťou od 01.11.2016, podľa ktorého obce môžu na svojom území zaviesť fakultatívny nový druh miestneho poplatku formou prijatia všeobecne záväzného nariadenia. 
Podľa dôvodovej správy k predmetnému návrhu Zákona je jeho cieľom: 
- ustanoviť do samosprávnej pôsobnosti obcí finančný nástroj, ktorý si každá obec zavedie na základe dobrovoľnosti vlastným všeobecne záväzným nariadením; 
o tento nástroj bude mať funkciu príjmovú - teda tam, kde sa predpokladá stavebný rozvoj, bude na základe všeobecne záväzného nariadenia ustanovený a na základe takto stanovených pravidiel bude tento poplatok vyberaný, pričom bude príjmom obce, 
o tento nástroj bude mať funkciu rozvojovú - teda tam, kde vznikne na základe stavebného rozvoja územia potreba vybudovania sociálnej a technickej infraštruktúry, bude tento poplatok slúžiť ako zdroj (jeden zo zdrojov) na vybudovanie tejto infraštruktúry, 
o tento nástroj bude mať funkciu protikorupčnú - vylúči, alebo aspoň podstatne obmedzí ochotu zúčastnených strán „dohodnúť sa“ na rôznych plneniach, ktoré súvisia, alebo aj nesúvisia s výstavbou v obciach a stanoví jasné pravidlá, z ktorých sa budú dať predvídať náklady stavebníka. 
Účel použitia výnosu z tohto poplatku, ktorý je príjmom obce, je taxatívne vymedzený v § 11 ods. 2 Zákona a obec ho môže použiť na rozvoj svojho dotknutého územia formou kapitálových investícií súvisiacich so stavbou vrátane vysporiadania pozemku. 
V ustanovení § 12 ods. 1 Zákona je upravená správa poplatku, pričom v podmienkach Bratislavy môžu vykonávať jeho správu aj mestské časti, ak tak ustanoví Štatút hlavného mesta SR Bratislavy (ďalej len „Štatút“). 
Dňa 27.10.2016 Mestské zastupiteľstvo hlavného mesta SR Bratislavy na svojom zasadnutí uznesením č. 628/2016 schválilo dodatok k Štatútu vo veci miestneho poplatku za rozvoj s účinnosťou od 1. decembra 2016. Predmetným dodatkom Štatútu (zmenou a doplnením čl. 18, čl. 57 a čl. 89) bol prenesený výkon správy miestneho poplatku za rozvoj do pôsobnosti mestských častí, pričom výnos z poplatku bude príjmom mestských častí. Zároveň bol zmenený a doplnený čl. 91, v ktorom sa ustanovil pomer delenia výnosu z poplatku za rozvoj medzi hlavné mesto a mestské časti (32% ku 68%). 
V zmysle vyššie uvedeného a príslušných ustanovení Zákona (§ 2, § 7 ods. 4 a § 13), pokiaľ chce mestská časť Bratislava - Ružinov vyberať predmetný poplatok na svojom území už od roku 2017 je nevyhnutné prijať príslušné VZN s účinnosťou od 1. januára 2017. 
Predmetný návrh všeobecne záväzného nariadenia mestskej časti Bratislava - Ružinov o miestnom poplatku za rozvoj na území mestskej časti Bratislava - Ružinov (ďalej len „návrh VZN“) je vypracovaný na základe zákona č. 447/2015 Z. z. o miestnom poplatku za rozvoj a o zmene a doplnení niektorých zákonov v súlade s platným znením Štatútu. 
Návrh VZN je stručný a v nevyhnutnom rozsahu, nakoľko Zákon splnomocňuje obec v zmysle § 2 len na ustanovenie poplatku na svojom území, v jej jednotlivej časti alebo v jednotlivom katastrálnom území formou všeobecne záväzného nariadenia a v zmysle § 7 len na ustanovenie sadzby poplatku v rozmedzí od 10 do 35 eur za každý aj začatý m2 podlahovej plochy nadzemnej časti stavby, pričom sadzby poplatku môžu byť stanovené aj rôzne pre stavby v členení do piatich kategórií v zmysle Zákona (§ 7 ods. 2) a taktiež môže obec stanoviť sadzby poplatku rozdielne pre jednotlivé katastrálne územia alebo jej jednotlivé časti (§ 7 ods. 3), avšak vždy iba k 1. januáru kalendárneho roka prijatím alebo zmenou všeobecne záväzného nariadenia. Návrh VZN teda v zmysle vyššie uvedeného ustanovuje na území mestskej časti poplatok za rozvoj a stanovuje sadzby v jednotnej (maximálnej zákonnej) výške 35 eur na celom území mestskej časti pre všetky druhy stavieb vymedzených Zákonom bez rozdielu (§ 1 a § 4). 
Okrem sadzieb poplatku sú v texte návrhu VZN upravené z pohľadu spracovateľa už len najpodstatnejšie náležitosti poplatku (v § 2 predmet poplatku a v § 3 základ poplatku), nakoľko právna teória ako aj aplikačná prax (judikáty súdov, protesty prokurátorov) považujú recipovanie (preberanie) textu iných všeobecne záväzných právnych predpisov do textového znenia VZN za nadbytočné (resp. za protizákonné) a pri prijímaní VZN je potrebné upriamiť pozornosť len na otázky a náležitosti, na úpravu ktorých zákon obec splnomocňuje, a nakoľko všetky ostatné náležitosti pre výkon správy poplatku sú upravené v platnom znení Zákona ako aj ďalších zákonoch (daňový poriadok, zákon o miestnych daniach, stavebný zákon, ...) a ich úprava v texte návrhu VZN by bola nadbytočná resp. bez príslušného zákonného splnomocnenia protizákonná. 

.
Materiál bol prerokovaný na zasadnutí Miestnej rady dňa 29.11.2016 (uznesenie č. 221/2016) a bude prerokovaný vo všetkých komisiách MZ. 
Návrh VZN bol v zmysle § 6 ods. 3 zákona č. 369/1990 Zb. o obecnom zriadení v znení neskorších predpisov zverejnený jeho vyvesením na úradnej tabuli ako aj na webovom sídle mestskej časti dňa 24.11.2016.

Komisia berie predložený materiál na vedomie.

Hlasovanie: 5 prítomní, 5 za, 0 proti, 0 sa zdržalo

K bodu č. 5
Stanovisko k Návrhu Dodatku Štatútu hl. mesta SR Bratislavy, ktorým sa dopĺňajú články 73, 74, 80, 87 a 91 štatútu

Materiál predložila Mgr. Alexandra Szökeová, vedúca referátu UP a RR a RNDr. Lesia Richterová, vedúca Odboru RR a ŽP. Mestská časť Bratislava Ružinov obdržala dňa 08.11.2016 z Hlavného mesta Slovenskej republiky Bratislavy žiadosť o predloženie písomného stanoviska miestneho zastupiteľstva mestskej časti k predloženému návrhu Dodatku Štatútu hl. mesta SR Bratislavy, ktorým sa dopĺňajú články 73,74, 80, 87 a 91 štatútu v zmysle článku 103 ods.2. V sprievodnom liste k predmetnému návrhu dodatku štatútu nebola uvedená dôvodová správa. Prílohu listu tvorí vyhodnotenie pripomienok jednotlivých mestských častí k návrhu Dodatku z apríla 2016. Predložené pripomienky boli zväčša neakceptované príp. zobrané na vedomie. Upozorňujeme, že v zápise zo stretnutia z 20.06.2016 nie je uvedené, že hlavné mesto bude nápomocné ale že Mestská čast navrhuje, vzhľadom k tomu, že vzniká celospoločenská potreba riešenia vyššie uvedeného na území hlavného mesta SR Bratislavy, aby hlavné mesto podalo na Ministerstvo dopravy, výstavby a regionálneho rozvoja SR podnet na zmenu zákona 
č. 135/1961 Zb. o pozemných komunikáciách (cestný zákon) § 6a ods. 1. Mestskej časti nie je k dnešnému dňu známe či a aké kroky podniklo hlavné mesto v tejto veci. Viaceré mestské časti navrhovali úpravu pomeru výnosov 90 : 10. Uvedená pripomienka nebola akceptovaná. 
Stanovisko k preloženému návrhu Dodatku zo dňa 8.11.2016:
Body 1. – 5. týkajúce sa čl. 73 a 74 - vzhľadom k tomu, že vyriešenie problematiky zapojenia účelových komunikácií do systému parkovacej politiky je možné až po zmene cestného zákona – bez pripomienok.
Body 6. – 7. týkajúce sa čl. 80 - bez pripomienok.
Bod 8. čl. 87 za písmeno l) sa vkladá písmeno m) ktoré znie: ,,m) výnosy zo sankcií za porušenie osobitného predpisu“ Uvedený návrh bol doplnený na základe pripomienky spracovateľa a navrhuje zadefinovať výnosy zo sankcií za porušenie osobitného predpisu (VZN) ako rozpočtový príjem hlavného
mesta, s cieľom kompenzovať disproporciu v nákladoch medzi mestom a mestskými časťami. S uvedeným návrhom prerozdelenia mestská časť nesúhlasí, nakoľko návrh nie je podložený relevantnými údajmi. Mestská časť dnes nepozná predpokladané prevádzkové náklady na prevádzku systému ani odhad výnosov z parkovacej politiky. Konštatovanie o predpokladanej stratovosti výberu sankcií (ročné náklady na mestského policajta vs. predpokladaný výnos zo sankcií) sa nám vidí ako predčasné resp. ho žiadame podložiť relevantnou finančnou analýzou. 
Body 9. – 10. týkajúce sa čl. 87 - bez pripomienok.
Bod 11. čl. 91- nakoľko nedošlo k obsahovej zmene predmetného ustanovenia v porovnaní s textovým znením návrhu zaslaným primátorom listom zo dna 29.03.2016 ani k doplneniu návrhu aspoň predbežnými relevantnými údajmi, zotrvávame na našom stanovisku uvedenom nižšie, ktoré sme uviedli ako pripomienku mestskej časti k predmetnému návrhu dňa 11.04.2016.
Stanovisko Odboru ekonomického MÚ mestskej časti Bratislava – Ružinov:
K predloženému návrhu (bod 3.) dodatku štatútu nemožno zaujať relevantné stanovisko resp. nemožno s ním vysloviť súhlas. Zdôvodnenie:
K predloženému materiálu nebola priložená žiadna dôvodová správa, ktorá by návrh dodatku podložila relevantnými údajmi. V materiáli absentuje akékoľvek vyčíslenie predpokladaného finančného dopadu na mesto resp. MČ a sme presvedčení, že bez neho nie je možné kvalifikovane daný návrh posúdiť (ide o komplexný problém týkajúci sa tak dnes fungujúceho systému trvalého vyhradeného parkovania ako aj zatiaľ neexistujúceho celomestského systému dočasného parkovania). Predložený návrh nie je podložený žiadnou (aspoň predbežnou) analýzou napr. poctu parkovacích miest, vstupných nákladov na
zavedenie systému dočasného parkovania, približného poctu rezidentov resp. abonentov zapojených do systému (v zmysle predloženého návrhu VZN o dočasnom parkovaní) atd., ktorý by odôvodňoval navrhovaný pomer delenia úhrad za dočasné parkovanie medzi Bratislavu a mestské časti 25% pre Bratislavu a 75% pre mestskú časť. Z uvedených dôvodov nie je možné relevantne posúdiť dopad predmetného návrhu na rozpočet (príjmy a výdavky) mestskej časti resp. hlavného mesta, a preto s návrhom nie je možné vysloviť súhlas. Uvedený materiál bol prerokovaný na porade starostu dňa 23.11.2016 kde bolo odporučené prijať nesúhlasné stanovisko k Návrh dodatku a v miestnej rade dňa 29.11.2016 kde k uvedenému bodu nebolo prijaté uznesenie. 

Komisia berie predložený materiál na vedomie.

Hlasovanie: 5 prítomní, 5 za, 0 proti, 0 sa zdržalo

K bodu č. 6
Návrh Všeobecne záväzného nariadenia č. .../2016 o dodržiavaní čistoty a poriadku na území Mestskej časti Bratislava – Ružinov zo dňa ...

Materiál predložila RNDr. Lesia Richterová, vedúca Odboru RR a ŽP.  Mestská časť Bratislava – Ružinov má v súčasnosti platné a účinné Všeobecne záväzné nariadenie č.1/2003 o dodržiavaní čistoty a poriadku na území mestskej časti Bratislava – Ružinov zo dňa 11.2.2003. Vzhľadom na skutočnosť, že od 11. 2.2003 až po súčasnosť nastalo veľa legislatívnych zmien, tak je na mieste, aby bolo prijaté nové
Všeobecne záväzné nariadenie, ktoré bude upravovať čistotu a poriadok na území Mestskej časti Bratislava – Ružinov. Medzi zásadné zmeny, ktoré tu nastali je nový zákon č.79/2015 Z.z. o odpadoch a o zmene a doplnení niektorých zákonov (ďalej len „zákon o odpadoch“), ktorý takmer úplne nahradil
zákon č.223/2001 Z.z. o odpadoch a o zmene a doplnení niektorých zákonov a predpisy súvisiace so smenou a doplnením tohto zákona. Nový zákon o odpadoch podrobnejšie upravil, resp. rozšíril niektoré pôsobnosti obce, pri výkone samosprávnych úloh, a tiež pri prenesení pôsobnosti štátnej správy v oblasti
odpadového hospodárstva (rozšírenie skutkových podstát priestupkov, ktoré je oprávnená obec prejednávať).
Ide hlavne o tieto úpravy:
- zosúladiť a rozdeliť úlohy samosprávy a prenesených pôsobností medzi Bratislavou a jej mestské časti s prihliadnutím na to, či jednotlivé samosprávne úlohy sú celomestského charakteru alebo miestneho významu a je vhodnejšie ich riešiť na úrovni mestskej časti,
- precizovať niektoré prenesené kompetencie tak, aby nedochádzalo v praxi k rôznym výkladom štatútu a to v spojení s povinnosťami, ktoré vyplývajú zo zákona o odpadoch.
Nový návrh VZN zásadne nemení ustanovenia pôvodného VZN. Preberá doterajšiu štruktúru a obsah.
Zmeny sa týkajú najmä :
§2 a §5 ods.13 bližšie špecifikuje pojmy pre účely tohto nariadenia, (ako napr. zariadenie na verejnom priestranstve, spevnené plochy a čisté komunikácie).
§3 preberá ustanovenia §4 pôvodného VZN. Zároveň je rozšírený o ustanovenia, ktoré špecifikujú zodpovednosť za čistotu a poriadok na verejných priestranstvách a na nehnuteľnostiach počas zaujatia verejného priestranstva, počas uskutočňovania verejných kultúrnych podujatí a pri zhromaždeniach.
§4 preberá ustanovenia §5 pôvodného VZN. Z niektorých ustanovení vypadli kompetencie hlavného mesta SR (určenie umiestnenia nádob na odpad), nakoľko mu už nevyplývajú z iných právnych úprav.
§5 preberá ustanovenia §3 pôvodného VZN. Je doplnený v ods. 7) o písm. o). Ostatné ustanovenia ostávajú nezmenené. Návrh VZN bol prerokovaný na porade starostu dňa 15.11.2016 a v miestnej rade MZ Bratislava – Ružinov dňa 29.11.2016. Následne bol návrh dodatku prerokovaný v komisiách :
· územného plánu, životného prostredia a dopravy,
· školstva, kultúry a športu,
· finančnej, podnikateľských činností a informatizácie,
· mandátovej, legislatívno-právnej a kontroly,
· sociálnych služieb.

Komisia berie predložený materiál na vedomie.

Hlasovanie: 5 prítomní, 5 za, 0 proti, 0 sa zdržalo

Najbližšie zasadnutie komisie sa uskutoční 11.1.2017 so začiatkom o 16.00 hod.

Predseda komisie: Peter Hrapko, v.r.
Zapísala: Monika Repášová